**Magneettitutkimusten yleisohje rekkaan**

**Ajanvaraus**  .  .20   klo   :   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tutkimuspaikka**

Sisäänkäynti on Kainuun keskussairaalan pääovesta F1. Ilmoittaudu viimeistään **15 minuuttia ennen tutkimusaikaa** kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. **Tutkimus tehdään rekassa,** jonne teidät haetaan aulasta. **Rekkaan on pystyttävä itse nousemaan portaat.** Jätä korut ja arvoesineet kotiin.

**Tutkimukseen valmistautuminen**

**Ota tämä lomake mukaan tutkimukseen ja täytä kysely etukäteen.** Jos jonkin kysymyksen kohdalla vastauksesi on *kyllä,* ilmoita siitä lähettäneeseen yksikköön tai kuvantamisen takaisinsoittojärjestelmään puh. 040 153 3240.

|  |  |
| --- | --- |
| **Tutkimusta EIVÄT haittaa:**   * nivelproteesit * hammaspaikat ja -tuet * sterilisaatioklipsit ja kierukka | **Tutkimuksen ajaksi POISTETTAVAT:**   * lääkelaastari * verensokerimittari * haavojen hopeasidokset ja -pasta * painoliivi * magneettiripset * kuulolaitteet |

**Onko sinulla kehossasi**:

Sydämentahdistin tai hermostimulaattori ei kyllä

Rytmivalvuri eikyllä

Lääkeainepumppu (insuliinipumppu, kipupumppu jne.) ei kyllä

Keinotekoinen sydänläppä ei kyllä

Muita elektronisia implantteja tai poistetun implantin johtoja ei kyllä

Metalliproteeseja, leikkausklipsejä, sirpaleita, lävistyksiä ei kyllä

Sisäkorvaimplanttia ei kyllä

Shuntti päässä ei kyllä

Onko sinulla ilmennyt häiritsevää ahtaan paikan kammoa ei kyllä

Oletko raskaana tai imetätkö vauvaa ei kyllä

Pituus \_\_\_\_\_\_\_\_ cm Paino \_\_\_\_\_\_\_\_ kg

Allekirjoitus    .   20

Nimenselvennys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henkilötunnus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ole **syömättä ja juomatta** 2 tuntia ennen tutkimusta. **Ylävatsan** tutkimuksessa ole syömättä ja juomatta 4 tuntia ennen tutkimusta. Päivittäiset lääkärin määräämät **lääkkeet** saat ottaa pienen nestemäärän kanssa.

Kuulolaitteet, silmälasit, kello, korut, matkapuhelin, lävistykset, metalliesineet, pankki- ja luottokortit sekä metallia sisältävät vaatteet riisut pukeutumistilaan. Hammasproteesit ja -tuet otetaan pois pään ja kaulan alueen tutkimuksissa. Runsasta ehostusta ja hiuslakkaa sinun on syytä välttää tullessasi pään alueen tutkimukseen.

Tutkimuksen aikana sinulla on mahdollisuus kuunnella radiota. Tutkimus kestää noin 15 minuutista 1 tuntiin riippuen tutkimuskohteesta.

**Tutkimuksen kulku**

Tutkimuksen aikana makaat selällään kuvauspöydällä, joka siirretään magneettitutkimuslaitteeseen. Röntgenhoitaja poistuu huoneesta tutkimuksen ajaksi, mutta saattaja voi tarvittaessa jäädä tutkimushuoneeseen. Saattajaa koskevat samat turvallisuusohjeet kuin potilastakin. Röntgenhoitaja on tutkimuksen ajan viereisessä säätöhuoneessa, josta hänellä on sinuun ääni- ja näköyhteys.

Tutkimuksen aikana kuulet voimakasta nakuttavaa ääntä, joka kestää useita minuutteja kerrallaan, mutta et tunne mitään poikkeavaa voinnissasi. Tutkimuksen aikana sinun on tärkeää pysyä liikkumatta ja noudattaa mahdollisesti annettuja hengitysohjeita, koska liike aiheuttaa kuviin epätarkkuutta ja voi pitkittää tutkimusta.

Tutkimuksessa voidaan joskus käyttää kontrastiainetta. Se annetaan suonensisäisesti kuvasarjojen välillä, jonka jälkeen tutkimusta jatketaan. Kontrastiaine poistuu elimistöstä virtsan mukana.

**Jälkitoimenpiteet**

Tutkimus ei vaadi jälkitoimenpiteitä.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon.

Tutkimukseen valmistautumiseen liittyvissä asioissa soittoaikamme on maanantai-perjantai klo 7.30–16 puh. 040 153 3240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.